### Resume

TU har på møde 15. august 2023 (pkt. 168) besluttet at revidere deres klimahandlingsplan. Udvalget forelægges indikationer af, hvor stor en CO2-effekt tiltagene kan få, samt indikationer af, om tiltagene vil medføre udgifter for Vejle Kommune, om der vil være merværdier ved tiltagene og tiltagenes grad af kompleksitet.

### Sagsfremstilling

Alle fagudvalg i Vejle Kommune godkendte i 2021 klimahandlingsplaner for eget fagområde. [adresse] har på møde 14. august 2023 (pkt. 117) besluttet, at der skal udarbejdes en fælles klimahandlingsplan for Vejle Kommune som virksomhed. Denne fælles klimahandlingsplan skal indeholde emner, der går på tværs af fagområder og har fokus på kommunens drift. Den fælles klimahandlingsplan vil have mål og tiltag om blandt andet bygninger, indkøb og finansieringsmodeller. TU's klimahandlingsplan indeholdt i 2021 indsatser vedr. kommunale bygninger. Disse indsatser flyttes nu over i den fælles klimahandlingsplan for kommunen som virksomhed. Den kommende klimahandlingsplan for TU skal således ikke indeholde indsatser vedr. kommunens bygninger.

Teknisk udvalg blev på møde 15. august 2023 pkt. 168 præsenteret for en bruttoliste over mulige emner til en kommende klimahandlingsplan:

1. Udvikling af grønne lokalplaner ift. boligstørrelser, mobilitetsløsninger, vandhåndtering, hede og tørke, byggematerialer mm.
2. Bæredygtig byudvikling ift. placering af nye udviklingsområder, mobilitetsbehov, arealanvendelser.
3. Realisering af indsatser i grønt visionstillæg til mobilitetsplan herunder udbygning af cykelstinetværk, delecykler, delebiler, knudepunkter, fredeliggørelse af [adresse].
4. Freddy Berg – genbesøge infrastrukturprojekter ift. at vurdere klimahensyn og klimapåvirkninger i kommende projekter. Der skal både etableres veje, klimatilpasningsanlæg, VE-anlæg, energiinfrastruktur – hvordan prioriteres økonomi, klimahensyn, ressourcer og arbejdskraft?
5. Klimatilpasning i anlægsprojekter – hvordan håndteres det?
6. Udmøntning af kommende strategisk energiplan, herunder flere delindsatser

* Konkretisering af fremtidige VE-anlæg til sol, vind og biogas
* Konvertering af erhvervslivet fra naturgas
* Kortlægning af energiinfrastruktur. Der skal bruges og produceres meget energi i fremtiden, bl.a. til Power to X, tung transport og virksomheder. Energiforsyningen skal sikres på de rigtige steder
* Fremtidens varmeforsyningskilder. Strategiske overvejelser om de rigtige varmekilder
* Kortlægning af teknisk vand (ikke drikkevand) til brug i energiprocesser
* Analyse af forsyningsselskabernes strukturer og fremtidsmuligheder

7. Power to X - understøtte udviklingsprojekter i TEA, Give og andre steder.

Udvalget har ønsket en uddybende sag vedr. økonomi, CO2 reduktionspotentiale og merværdier i bruttolistens tiltag.

Det er på ingen af listens tiltag muligt at beregne en direkte CO2 reduktion som følge af tiltaget, men stort set alle listens tiltag har et stort potentiale for reduktion. Alle tiltag adresserer de to store udledningsområder i klimaregnskabet, nemlig energi og transport.

Grønne lokalplaner og bæredygtig byudvikling

Reduktion i drivhusgasudledningerne som følge af ændret planlægningspraksis består af mange elementer og det er vanskeligt at beregne, hvor stor en reduktion i CO2 bæredygtige lokalplaner vil medføre. Det er dog, set med de lange briller, helt centralt at have fokus på at udvikle lokalplaner, der medfører en lavere CO2 udledning via lavere transportbehov, lavere energiforbrug, reduceret byggemodning og bæredygtigt byggeri. Planlægning sætter rammerne for fremtidige udledninger både inden for byggeri, transport, energiforbrug og arealanvendelse og er derfor et centralt element i at reducere drivhusgasudledningen i Vejle Kommune.

John Thomsen mobilitetsindsatser

Der kan regnes en CO2 besparelse ved tiltag der fremmer cyklisme, sammenkørsel og kollektiv transport, hvis de nye ture erstatter ture kørt i bil. Det formodes derfor, at alle tiltag i relation til implementering af grønt visionstillæg til mobilitetsplanen har en CO2 effekt.

Freddy Berg

Den overordnede planlægning af infrastrukturprojekter bør tage hensyn til de klimamæssige konsekvenser de enkelte projekter har, både i forbindelse med etablering af anlæggene, men også med hensyn til den transport der kommer til at foregå på anlæggene. Det bør i forbindelse med beslutning om nye anlæg tages stilling til om anlægget er i overensstemmelse med klimaplanens mål. Der kan udvikles en procedure for, hvordan man træffer infrastrukturprojekter og samtidig indtænker klima.

Klimatilpasning og infrastruktur

Når der er taget beslutning om konkrete anlæg bør der ydermere overvejes, om der i samme omgang kan laves klimatilpasningstiltag der understøtter klimatilpasningsplan og risikostyringsplan. Der bør laves en procedure for, hvordan det sikres.

Strategisk energiplan

Arbejdet med strategisk energiplan medfører en række behov for yderligere indsatser for at komme i mål med konverteringen fra fossile brændstoffer til elektrificering af samfundet. Der skal konkret handling til for at få etableret den nødvendige infrastruktur til grøn energi.

PowerToX

PowerToX, udviklingen af fremtidens grønne brændstoffer, sker i erhvervspartnerskaber på tværs af kommunegrænser. Kommunen kan arbejde endnu mere aktivt for fremme rammerne og de fysiske forudsætninger som strøm, vand og kulstof til PowerToX produktionen.

Vurdering af tiltagene

Tiltagene er listet i nedenstående tabel og i vedlagte bilag med farveangivelse i grøn, gul eller rød ift. CO2 potentiale, udgifter for Vejle Kommune, merværdier samt kompleksitet. Felterne er grønne, hvis der er stort CO2 potentiale, relativt lave udgifter for Vejle Kommune, flere merværdier og lav kompleksitet. Felterne er røde, hvis der er lavt CO2 reduktionspotentiale, høje udgifter for kommunen, ingen merværdier og stor kompleksitet. De gule felter angiver et formodet relativt lille CO2 potentiale, øgede udgifter, få merværdier og nogen kompleksitet. Skemaet er baseret på skøn og der er således ikke lavet konkrete beregninger eller budgetter for nogle af indsatserne.

Forvaltningen anbefaler, at alle tiltag sættes i værk.

|  |  |  |  |  |  |
| --- | --- | --- | --- | --- | --- |
|  | Tiltag | CO2 potentiale | Udgifter for Vejle Kommune | Merværdier | Kompleksitet |
| 1 | Grønne lokalplaner   1. Implementering af værktøj til bæredygtighedsvurderinger på lokalplaner | Grøn | Grøn | Grøn | Gul |
| 2 | Bæredygtig byudvikling på kommuneplanniveau   1. Udvikle en metodisk tilgang til grøn byudvikling | Grøn | Grøn | Grøn | Gul |
| 3 | Grønne Mobilitetsindsatser   1. Hans Jørgensen med trafikøer 2. Stiprioriteringsmodel 3. Indsats i driften 4. Adfærdskampagner 5. Delebiler | Grøn | Gul | Grøn | Gul |
| 4 | Infrastrukturprioriteringer   1. Udvikle procedure for prioritering af vejprojekter, så der tages højde for klimapåvirkning og grønne transportformer. | Gul | Gul | Grøn | Gul |
| 5 | Klimatilpasning i anlægsprojekter   1. Udvikle procedure for sammentænkning af klimatilpasning i anlægsprojekter | Rød | Gul | Grøn | Gul |
| 6 | Strategisk Energiplan – udmøntning | | | | |
| 1. Konkretisering af fremtidige VE-anlæg til sol, vind og biogas. | Grøn | Grøn | Grøn | Gul |
| 2. Konvertering af erhvervslivet fra naturgas. | Grøn | Grøn | Gul | Gul |
| 3. Kortlægning af energiinfrastruktur. Der skal bruges og produceres meget energi i fremtiden, bl.a. til Power to X, tung transport og virksomheder. Energiforsyningen skal sikres på de rigtige steder. | Gul | Grøn | Grøn | Grøn |
| 4. Fremtidens varmeforsyningskilder. Strategiske overvejelser om de rigtige varmekilder. | Gul | Grøn | Grøn | Grøn |
| 5. Kortlægning af teknisk vand (ikke drikkevand) til brug i energiprocesser. | Gul | Grøn | Grøn | Gul |
| 6. Analyse af forsyningsselskabernes strukturer og fremtidsmuligheder herunder fokus på ejerstrategier. | Gul | Grøn | Grøn | Gul |
| 7 | PowerToX understøttelse og aktiv deltagelse. Vi skal være med til at fremme infrastruktur til vand, strøm og kulstof.   1. Triangle Energy Alliance 2. Erhvervsdrevne partnerskaber | Grøn | Grøn | Grøn | Gul |

Proces

Forvaltningen udarbejder, på baggrund af dagens beslutning, et udkast til udvalgets klimahandlingsplan. Udvalget forelægges udkast til drøftelse inden endelig vedtagelse. Hele processen søges gennemført inden udløb af 2023.

### Klima og resiliensvurdering

Der er 6,5 år til at nå klimaplanens mål om 70% reduktion i udledning af klimagasser ift. 1990. I det seneste klimaregnskab, lavet på data fra 2021, fremgår det, at udledningerne i Vejle Kommune er faldet 38%. Der skal således reduceres 32% de næste 6,5 år. Reduktionen i udledning skal primært ske på landbrug og transport, samtidig med at der skal ske en væsentlig udbygning i vedvarende energiproduktion for at følge med væksten og omstillingen fra fossil energi. Reduktion i udledning på transportområdet skal både ske via elektrificering af bilparken samt en reduktion i antal kørte kilometer i bil og reduktion i antal flyveture.

### Teknik- og Miljødirektøren indstiller,

|  |  |
| --- | --- |
| at | det besluttes, hvilke emner der skal med i udvalgets kommende klimahandlingsplan. |

### Beslutning

Alle emner er besluttet.

Nikolai Christoffersen var fraværende.